
24 במאי 2012
הנדון: בקשה לקבלת מידע לפי חוק חופש המידע, התשנ"ח – 1998
1. בקשתך לקבלת מידע לפי חוק חופש המידע, התשנ"ח – 1998  (להלן: "החוק") התקבלה במשרד התרבות והספורט בתאריך 08.05.12 ולהלן תוכנה:

1. אילו עורכי דין חיצוניים נותנים ייעוץ משפטי למשרדכם או לעובדי המשרד בעניינים שקשורים במשרד, ומה שמותיהם של עורכי הדין האלה?
2. כיצד נבחרים עורכי הדין הנותנים לכם שירות?
3. באילו עניינים מטפלים עבורכם עורכי הדין?
4. מה השכר אותו אתם משלמים לעורכי הדין הלאה וכיצד נקבע? האם לפי שעה / גלובלי?
5. מהי כמות התיקים בהם מטפלים עורכי הדין אשר מגיעים לבית המשפט?
2. לאור בקשתך ולאחר התייעצות עם הלשכה המשפטית, הוחלט כי אין מניעה להעביר לידך את המידע המבוקש, כדלקמן:
1. במשרד התרבות והספורט מועסקים עורכי דין חיצוניים אשר נותנים למשרד שירותים משפטיים, כמפורט לעיל:

 עוה"ד מיטל שרעבי, 
דינה עברי עומר  (משרד עו"ד טל עברי-עומר), 
רנה לפידות (משרד עו"ד לפידות אלוני) 
דורלי אלמגור (משרד עו"ד יואב אלמגור) (האחרונה אושרה בוועדת מכרזים, אך טרם אושרה בוועדה להעסקת עו"ד פרטיים של משרד המשפטים).

2. למשרד התרבות והספורט רשימת מציעים למתן שירותים משפטיים, אשר ניתן  להצטרף אליה בכל עת. המשרד מפרסם מעת לעת הזמנה לעו"ד חדשים להצטרף למאגר כנדרש בסעיף 16(ב) לתקנות חובת המכרזים. בעת הצורך בקבלת שירותים משפטיים חיצוניים, המשרד פונה לרשימת המציעים ומפרסם גם פניה באתר האינטרנט של המשרד. עוה"ד נבחרים בהליך תחרותי אשר בשיקלול נלקחים בחשבון הן ניסיונם המקצועי והן שכר הטירחה המבוקש. ההתקשרות מאושרת על-ידי הוועדה להעסקת עו"ד פרטיים במשרד המשפטים, בהתאם להנחיות היועמ"ש.
3. עוה"ד מטפלים בפרוייקטים של חקיקה, חקיקת משנה, נהלים, הנחיות פנימיות ומבחני תמיכה.
4. שכה"ט הינו לפי שעה, ונקבע בהתאם להצעה הזוכה במכרז, בכפוף לתעריף היועצים של החשב הכללי.
5. היועצים החיצוניים אינם מייצגים את משרד התרבות והספורט בביהמ"ש.
בברכה,
          אור דורון, 
דוברת משרד התרבות והספורט
   ממונה על חוק חופש המידע
העתק:  עו"ד הדס פרבר, היועצת המשפטית.
עו"ד אירית קדמי.

